****

**Előterjesztés**

**Sióagárd Község Önkormányzata Képviselő-testületének**

**2013. szeptember 11. napján tartandó rendes****ülésére**

*1. számú napirend*

**Tárgy:** Beszámoló a lejárt határidejű határozatok végrehajtásáról, az előző ülés óta történt eseményekről, valamint az átruházott hatáskörben hozott döntésekről.

**Előterjesztő és előadó:** Háry János polgármester

**Az előterjesztést készítette:** Háry János polgármester**,** Balogh Györgyi irodavezető, Leicz Péter igazgatási ügyintéző

**Tisztelt Képviselő-testület!**

A lejárt határidejű határozatok végrehajtása:

1. **77/2013. (VI. 25.) önkormányzati határozat:**

**Horváthné dr. Horváth Erika háziorvos tájékoztatója a sióagárdi vegyes háziorvosi körzet működésének tapasztalatairól**

Sióagárd Község Önkormányzatának képviselő-testülete a házi orvos beszámolóját az előterjesztés szerint elfogadja.

A határozat Horváthné dr. Horváth Erika háziorvos részére megküldésre került.

1. **78/2013. (VI. 25.) önkormányzati határozat:**

**Beszámoló a sióagárdi védőnői körzet működéséről**

Sióagárd Község Önkormányzatának Képviselő-testülete elfogadja a védőnői körzet működéséről szóló beszámolót.

 A határozat Broviacné Stallenberger Anita védőnő részére megküldésre került.

**3.) 79/2013. (VI. 25.) képviselő-testületi határozat**:

**Folyószámlahitelkeret-szerződésről**

a.) Sióagárd Község Önkormányzatának Képviselő-testülete a Zomba és Vidéke Takarékszövetkezettel kötött folyószámla-hitelkeret igénybevételéről szóló hitelszerződést további egy évre, 2013. augusztus 31. napjától 2014. augusztus 31. napjáig meghosszabbítja.

b.) A képviselő-testület felhatalmazza a polgármestert az 1.) pont szerinti szerződés aláírására.

A polgármester a Zomba és Vidéke Takarékszövetkezettel nem írta alá a folyószámla-hitelkeret szerződést további részletek tisztázásáig, melyre jelen testületi ülésen kerül sor.

1. **80/2013. (VI. 25.) önkormányzati határozat:**

**Beszámoló a helyi adóztatásról**

Sióagárd Község Önkormányzatának Képviselő-testülete a 2012. évi helyi adóztatásról szóló beszámolót megvitatta, azt az előterjesztett formában elfogadja.

1. **81/2013. (VI. 25.) önkormányzati határozat:**

**A Sióagárdi Védőnői Társulás megszüntetése**

a. Sióagárd Község Önkormányzatának Képviselő-testülete egyetért a Sióagárdi Védőnői Társulás megszüntetésével, az erről szóló, határozat 1.számú melléklete szerinti megállapodást elfogadja, egyúttal felhatalmazza Háry János polgármestert annak aláírására.

b. A képviselő-testület elfogadja a határozat 2. számú melléklete szerinti, a védőnői feladatellátásról szóló, 2013. július 1. napjától hatályos megállapodást, egyúttal felhatalmazza Háry János polgármestert annak aláírására.

A polgármester aláírta a védőnői feladatellátásról szóló megállapodást, mely megküldésre került Fácánkert Község Önkormányzatának.

1. **82/2013. (VI. 25.) önkormányzati határozat**

**A Sióagárdi Közös Óvodafenntartó Társulás létrehozásáról és a kapcsolódó döntésekről**

Sióagárd Község Önkormányzati Képviselő-testülete a Sióagárd Óvoda és Családi Napközi intézményét 2013. június 30-i hatállyal átalakítja.

A Sióagárdi Közös Óvoda, Bölcsőde és Családi Napközi 2013. 07.01-jén az új formában megkezdte működését a fenntartó Társulás „szárnyai alatt” Gárdi Szilvia megbízott intézményvezető irányításával.

1. **83/2013. (VI. 25.) önkormányzati határozat:**

**Szekszárd és Környéke Központi Ügyeleti Társulás társulási megállapodásának elfogadásáról**

Sióagárd Község Önkormányzati Képviselő-testülete akként határozott, hogy a Szekszárd és Környéke Központi Ügyeleti Társulás (jogi személyiségű társulássá alakító) társulási megállapodását a határozat mellékletét képező tartalommal elfogadja.

Felhatalmazza a polgármestert a társulási megállapodás aláírására és a kapcsolódó feladatok ellátására.

A határozat megküldésre került Szekszárd és Környéke Központi Ügyeleti Társulás részére.

1. **84/2013. (VI. 25.) önkormányzati határozat:**

**Tolna Város Önkormányzata Családsegítő, gyermekjóléti szolgálat, házigondozás, jelzőrendszeres gondozás, helyettes szülői hálózati társulásról**

a.) Sióagárd Község Önkormányzatának Képviselő-testülete akként határozott, hogy a Magyarország helyi önkormányzatairól szóló 2011. évi CLXXXIX. törvény 146.§ (1) bekezdésének felhatalmazása alapján a Tolna és Környéke Szociális Alapszolgáltatási Családsegítő és Helyettes szülői Társulása társulási megállapodását a határozat mellékletét képező adattartalommal elfogadja.

b.) A Képviselő-testület Tolna és Környéke Szociális Alapszolgáltatási Családsegítő és Helyettes Szülői Társulása Társulási Tanácsába Háry János polgármestert delegálja.

c.) Felhatalmazza Háry János polgármestert a társulási megállapodás aláírására.

A polgármester aláírta a társulási megállapodást, mely ezt követően megküldésre került Tolna Város Önkormányzata részére.

1. **85/2013. (VI. 25.) önkormányzati határozat:**

**A Cikói Hulladékgazdálkodási társulásról**

a.) Sióagárd Község Önkormányzatának Képviselő-testülete a Cikói Hulladékgazdálkodási társulásról szóló beszámolót és társulási megállapodást az előterjesztés szerinti formában elfogadja.

b.) Felkéri Háry János polgármestert a társulási megállapodás aláírására.

A polgármester a megállapodást aláírta, mely ezt követően megküldésre került a Cikói Hulladékgazdálkodási Társulás részére.

**10. ) 86/2013. (VI. 25.) önkormányzati határozat:**

**Törvényességi észrevétel elfogadásáról**

Sióagárd Község Önkormányzata Képviselő-testülete a Tolna Megyei Kormányhivatal törvényességi felhívását megtárgyalta, a benne foglaltakat tudomásul vette.

A határozat a Kormányhivatal részére megküldésre került.

**11. ) 87/2013. (VI. 25.) önkormányzati határozat:**

**LEADER pályázat 2013. évi lebonyolítása**

Sióagárd Község Önkormányzatának képviselő-testülete úgy dönt, hogy amennyiben lehetősége nyílik a pályázat beadására, él vele.

Forráskimerülés miatt a pályázat beadása meghiúsult.

**12.) 88/2013. (VI. 25.) önkormányzati határozat:**

**Helyi Esélyegyenlőségi Program elfogadása**

Sióagárd Község Önkormányzatának képviselő-testülete a helyi Esélyegyenlőségi Programot az előterjesztett formában elfogadja.

A HEP feltöltése jelenleg folyamatban van.

**13.) 89/2013. (VI. 25.) önkormányzati határozat:**

**Pályázat benyújtása a TÁMOP 5.3.11-13/1 kódszámú felhívásra**

a.) Sióagárd Község Önkormányzatának Képviselő-testülete úgy határoz, hogy Sióagárd Község Önkormányzata konzorciumvezetőként együttműködik a Sióagárdi Német Nemzetiségi Önkormányzattal, a Sióagárd Jövője Alapítvánnyal, valamint a Sióagárdi Sport Egyesülettel, és pályázatot nyújt be az elnéptelenedő települések romló társadalmi-gazdasági folyamatainak megfordítása című Társadalmi Megújulás Operatív Program (Kódszám: TÁMOP 5.3.11-13/1) felhívására.

b.) A képviselő-testület felhatalmazza Háry János polgármestert a pályázat 1.) pont szerinti benyújtására, a benyújtáshoz szükséges nyilatkozatok megtételére, aláírására.

A pályázat –ismételt, érdemi részletező tárgyalást követően- benyújtásra került, azóta hiánypótlási felhívás is érkezett, melyet teljesítettünk. A pályázat ügyében döntésre várunk.

**14. ) 94/2013. (VII. 23.) képviselő-testületi határozat:**

**A törvényességi felhívás elfogadásáról**

Sióagárd Község Önkormányzat Képviselő-testülete a Tolna Megyei Kormányhivatal törvényességi felhívását megtárgyalta, a benne foglaltakat tudomásul vette.

A határozat megküldésre került a Tolna Megyei Kormányhivatal részére.

**15.) 94/2013. (VII. 23.) önkormányzati határozat:**

**A közösségellenes magatartások önkormányzati rendeletben történő szabályozásáról**

Sióagárd Község Önkormányzatának Képviselő-testülete akként határozott, hogy nem szabályozza önálló rendeletben a tiltott, közösségellenes magatartásokkal kapcsolatos eljárásokat.

**16.) 95/2013. (VII. 23.) önkormányzati határozat:**

**Az ebrendészeti telep további működtetéséről szóló döntés megtárgyalása**

Sióagárd Község Önkormányzatának Képviselő-testülete akként határozott, hogy

1. Elfogadja Fadd Nagyközség által megküldött, a Társulás megszüntetésére vonatkozó javaslatot.
2. A kóbor ebek befogadására, őrzésére, értékesítésére vagy ártalmatlanná tételére szerződést köt Fadd Nagyközséggel a gesztortelepülés által megküldött szolgáltatási szerződés szerint.
3. A Képviselő-testület felhatalmazza Háry János polgármestert a Társulás megszüntetésére vonatkozó okirat aláírására.
4. A Képviselő-testület felhatalmazza Háry János polgármestert a Társulás megszűnését követő szolgáltatási szerződés megkötésére Fadd Nagyközség önkormányzatának polgármesterével.

A polgármester aláírta az ebrendészeti telep működéséről szóló megállapodást, mely a határozati kivonattal együtt megküldésre került Fadd Nagyközség Önkormányzata részére.

**17.) 96/2013. (VII. 23.) önkormányzati határozat:**

**TÁMOP 5.3.11-13/1 kódszámú felhívással kapcsolatos döntés részleteinek megtárgyalásáról**

Sióagárd Község Önkormányzatának Képviselő-testülete akként határozott, hogy a TÁMOP 5,3.11-13/1 kódszámú pályázat beruházásokra költhető 10 %-ból a „nagy járdaépítési program” kerüljön megvalósításra.

A pályázat ügyében döntésre várunk. (ld. 13. pontban részletezettek szerint)

**B e s z á m o l ó**

**az átruházott hatáskörökben hozott döntésekről**

**I.** **A Szociális Bizottság** a 2013-ban az alábbi döntéseket hozta:

**2013. március 5-én** **megtartott ülésen hozott döntések:**

1.) Egy gyermek részére egyszeri 5.000,-Ft rendkívüli gyermekvédelmi támogatást állapított

 meg.

2.) Egy személy részére 10.000,-Ft átmeneti segélyt állapított meg.

**2013. április 15-én** **megtartott ülésen hozott döntések:**

1.) Két gyermek részére összesen 4.000,-Ft átmeneti segélyt állapított meg.

**II.** **A** **polgármester** a 2013-ban az alábbi döntéseket hozta:

1.) Egy személy részére átmeneti segélyt - kamatmentes kölcsönt **-** állapított meg

 természetbeni formában (5 mázsa akác tűzifa házhoz szállítva) 17.000,-Ft összegben.

1.) Tíz személy részére az alapellátás keretében szociális étkeztetésre való jogosultságot

 állapított meg.

 2.) Hét személy esetében (elhalálozás, elköltözés) a szociális étkezésre való jogosultságot

 megszüntetette.

***Határozati javaslat: …/2013. (IX.11.) képviselő-testületi határozat:***

Sióagárd Község képviselő-testülete a lejárt határidejű határozatokról szóló beszámolót, a polgármester két ülés között történt eseményekről szóló, valamint az átruházott hatáskörben hozott döntésekről szóló beszámolóját további feladat-meghatározás nélkül elfogadja.

Felelős:Háry János polgármester

Határidő: azonnal